PLEหุ้นเพิ่มทุนเหลืออื้อตุนเงินรอบนี้แค่266ล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — PLE เศร้าหุ้นเพิ่มทุนเหลือเพียบ รอบนี้ระดมเงินใหม่ได้เพียง 266 ล้านบาท ผู้ถือหุ้นใหญ่รอตลาดหุ้นเอื้อพร้อมเปิดขายอีกรอบ 
นายธาดา ชุมะศารทูล เลขานุการบริษัท เพาเวอร์ไลน์ เอ็นจิเนียริ่ง (PLE) เปิดเผยถึงการเปิดขายหุ้นเพิ่มทุนจำนวน 546.14 ล้านหุ้น ที่ออกและเสนอขายให้กับผู้ถือหุ้นเดิมในสัดส่วน 1 ต่อ 1 ในราคาหุ้นละ 1 บาท ซึ่งเปิดให้ชำระเงินระหว่างวันที่ 15 ก.พ. 2553 มีผู้ถือหุ้นมาจองซื้อหุ้นเพียง 266.47 ล้านหุ้น หรือ 266.47 ล้านบาท ทำให้มีหุ้นเพิ่มทุนเหลืออีก 279.67 ล้านบาท ซึ่งทางกรรมการบริษัทจะพิจารณาและดำเนินการในระยะต่อไป 
นายเสวก ศรีสุชาต ประธานกรรมการและผู้ถือหุ้นใหญ่ PLE กล่าวว่า ยอมรับว่าช่วงการเปิดขายหุ้นเพิ่มทุนของบริษัท สถานการณ์ต่างๆ ยังไม่เอื้ออำนวย จึงทำให้ผู้ถือหุ้นเดิมไม่มาใช้สิทธิจองซื้อหุ้นเพิ่มทุน
ขณะนี้ยังไม่ได้คิดว่าหุ้นเพิ่มทุนส่วนที่เหลือจะดำเนินการอย่างไร แต่เมื่อสถานการณ์และตลาดเอื้ออำนวย บริษัทก็พร้อมที่จะนำหุ้นส่วนที่เหลือออกมาขายอีกครั้ง
อย่างไรก็ตาม เม็ดเงินที่ได้จากการเพิ่มทุนครั้งนี้จำนวน 266 ล้านบาท ก็จะเป็นฐานทุนและเงินที่บริษัทจะนำมาใช้เป็นทุนหมุนเวียนในการทำธุรกิจต่อไป และแม้ว่าจะได้เงินไม่มากนัก คงไม่น่าจะทำให้บริษัทมีปัญหาทางด้านการเงินและการรับงานใหม่ๆ แต่อย่างใด และยังมีเงินทุนเพียงพอในการขยายงานใหม่ๆ ในอนาคต
ก่อนหน้านี้ PLE ซึ่งเป็นบริษัทผู้รับเหมาของไทยรายแรกๆ ที่ออกไปลงทุนและรับงานก่อสร้างในตะวันออกกลาง เช่น ดูไบ และกาตาร์ ซึ่งประสบปัญหาการเรียกเก็บเงินไม่ได้ ทำให้บริษัทมีภาระตั้งสำรองค่อนข้างมาก เนื่องจากบางส่วนยังไม่สามารถเก็บเงินค่าก่อสร้างได้ และทำให้บริษัทประสบปัญหาขาดทุนอย่างหนัก โดยงวด 9 เดือน ปี 2552 ขาดทุนสุทธิ 784.84 ล้านบาท ขาดทุนต่อหุ้น 1.44 บาท 
หุ้น PLE ปิดตลาดวานนี้ที่ 1 บาท ลดลง 0.01 บาท หรือ 0.99%